Motî:håjhe - Wikipedia

# Motî:håjhe

### Èn årtike di Wikipedia.

håjhe [f.n.] bårire di plantches, di colebales po on corti, èn eclôs. Passez pal håjhe et rcloyoz-lu. Drovoz l' håjhe å fond do corti et vo vs la e pré (Joseph Houziaux). rl a: schalete. F. barrière. >> On voet ddja bén al håjhe çou k' c' est do paxhi: on djudje ene sakî a si prumire manire di s' prezinter, di djåzer. >> Li djårdén al håjhe: no d' ene plaece di Mårcin. Disfondowes: hauhye, hauhe, hauje, hâhe, hanhye, hêhye, hâje, hâhye, hâje, auje [ôch], audje, âje, hèje, hêje, éje [éche], êje; vî scrijha: xhaxhe (1496). | håjhea [o.n.] pitite håjhe. Frumez l' håjhea do corti. Tot passant l' håjhea, Binamêye Nanete, I fåt k' vos m' payîxhe, Li droet do pazea: I fåt k' vos m' båjhîxhe Troes feyes a picete (Théodore Chapellier). Disfondowes: hauja, hauhê, hâhê, hâjê, hâjin, hanjê, hinjê, aujê, anjê, aujia, auja, éhê, éja, ézia, haujia. | håjhet [o.n.] håjhea. Disfondowes: haujet, hauhet. | håjhlete [f.n.] håjhea. Disfondowes: haujlète, hauh'lète, hâhylète. | håjhnire [f.n.] håjhea. Disfondowes: haujnîre, aujnîre. | håjhêye [f.n.] håjhea. Disfondowes: haujêye. | håjhlî, håjhelresse [o.f.n.] li ci (cene) k' est metou a l' intrêye d' on grand bastimint, ene douwane, evnd., et ki leve ene bårire po leyî passer les djins k' ont l' droet. L' intrêye des strapances, c' est ene grande poite a deus batants k' on clôt djusse del nute, avou ene pitite guerite pol håjhlî (Lucien Mahin). F. portier, gardien. Disfondowes: haujlî, haujèlresse. Tch. augelier.

Prin del pådje «http://wa.wikipedia.org../../../h/%C3%A5/j/Mot%C3%AE%7Eh%C3%A5jhe.html»

##### Views

- Årtike
- Copene
- Modêye d' asteure

##### Cweri